Diari Oficial de la Generalitat Valenciana


Sumari del DOGV 3219, del 07-04-1998 (1998/2458)

RESOLUCIÓ de 17 de març de 1998, del director general de Personal, de la Conselleria de Cultura, Educació i Ciència, per la qual es nomenen els òrgans de selecció que han d'actuar en el procediment selectiu per a l'adquisició de la condició de catedràtic en els cossos de professors d'Ensenyament Secundari, professors d'escoles oficials d'idiomes i professors d'Arts Plàstiques i Disseny, convocat per l'Ordre de 29 de juliol de 1997, de la Conselleria de Cultura, Educació i Ciència.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3219

Data del DOGV
:   07-04-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/2458


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 17 de març de 1998, del director general de Personal, de la Conselleria de Cultura, Educació i Ciència, per la qual es nomenen els òrgans de selecció que han d'actuar en el procediment selectiu per a l'adquisició de la condició de catedràtic en els cossos de professors d'Ensenyament Secundari, professors d'escoles oficials d'idiomes i professors d'Arts Plàstiques i Disseny, convocat per l'Ordre de 29 de juliol de 1997, de la Conselleria de Cultura, Educació i Ciència. [1998/A2458]
  
De conformitat amb el que estableix la base cinquena de l'Ordre de 29 de juliol de 1997, de la Conselleria de Cultura, Educació i ciència (Diari Oficial de la Generalitat Valenciana de 29 d'agost), i una vegada realitzat el sorteig i la designació dels membres dels òrgans de selecció, aquesta Direcció General resol:
  
Primer
  
Nomenar els tribunals que figuren com a annex I d'aquesta resolució, davant els quals hauran d'actuar els aspirants i als quals correspon, així mateix, la qualificació de les memòries.
  
Segon
  
Nomenar les comissions de valoració, que figuren com a annex II d'aquesta resolució, a les quals correspon l'assignació de les puntuacions dels mèrits pels apartats 1.2, 2 i 3 del barem de l'ordre de convocatòria.
  
Tercer
  
Nomenar les comissions de selecció, que figuren en l'annex III d'aquesta resolució, que tindran les funcions establides en l'apartat 5.3.1 de la base 5 de l'ordre de convocatòria.
  
Quart
  
Els membres dels òrgans de selecció hauran d'abstenir-se d'intervenir-hi, i hauran de notificar-ho a la Direcció General de Personal, si concorren en ells circumstàncies de les previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Cinqué
  
Els aspirants podran recusar els membres dels òrgans de selecció si concorren en aquests circumstàncies de les previstes en l'article anterior.
  
El termini per a sol·licitar la renúncia o manifestar l'abstenció serà de 10 dies naturals comptats a partir de la publicació d'aquesta resolució en el Diari Oficial de la Generalitat Valenciana.
  
Sisé
  
Els òrgans de selecció que actuen en aquestes proves selectives tindran dret a la indemnització per raó del servei prevista en el Decret 24/1997, d'11 de febrer (DOGV de 17 de febrer) del Govern Valencià, pel que fa a indemnitzacions per raó del servei i gratificacions per serveis extraordinaris.
  
Aquells docents, el lloc dels qual estiga ubicat fora del terme municipal del lloc o seu d'actuació de l'òrgan de selecció, quedaran acollits a l'excepció prevista en l'article 4.4 de la secció primera, capítol II del Decret 24/1997, d'11 de febrer.
  
Seté
  
Contra aquesta resolució que posa fi a la via administrativa, d'acord amb el que preceptua l'article 109, en relació amb la disposició addicional novena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, podrà interposar-se un recurs contenciós administratiu, en el termini de dos mesos, a comptar des de l'endemà de la publicació d'aquesta resolució, davant el Tribunal Superior de Justícia de la Comunitat Valenciana, i requerirà una comunicació prèvia a l'òrgan que va dictar l'acte impugnat, d'acord amb el que estableix l'article 110.3 de l'esmentada Llei 30/1992.
  
València, 17 de març de 1998.- El director general de Personal: José Cano Pascual.